als_Latn dik_Latn sag_Latn
Policia e Sarandës bëri të ditur se ka identifikuar personin që humbi jetën dje në këtë qytet, pasi u vetëdogj.
Bëhet fjalë për 77-vjeçarin Ethem Seferaj, që u vetëdogj me benzinë.
Mësohet se viktima punonte si këpucar.
I biri i tij tha se nuk e dinë arsyen se përse babai i dha fund jetës në këtë mënyrë ekstreme.
Por ndërkohë, të hënën një tjetër person kërcënoi se do i jepte fund jetës.
Ndërsa dhjetëra punëtorë të uzinës së përpunimit të naftës në Fier dolën dhe sot në protestë për mosmarrjen e pagave të prapambetura, një prej tyre, i identifikuar si Agim Myrdini, u ngjit në majë të oxhakut të uzinës 40 metra të lartë dhe kërcënoi të hidhej.
Sipas Ora News, 49-vjeçari është baba i 6 fëmijëve dhe ish-i persekutuar.
Në vendngjarje mbërritën gruaja dhe dy nga fëmijët, të cilët i bënë thirrje të zbresë poshtë.
Ndërkohë 49-vjeçari duke refuzuar të zbresë, i ftoi dhe familjarët të ngjiten në oxhak dhe të hidhen bashkë me të.
Pas disa negociatave, Myrdini zbriti poshtë. Një drejtues deklaroi se do marrin pagat e prapambetura.
Punonjësit thonë se kanë katër muaj pa marrë paga dhe 22 muaj pa iu depozituar sigurimet shoqërore, paçka se puna në uzinë ka vijuar normalisht dhe prodhimi është shitur.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn